Greater London
Cel mai înalt nivel de diviziune administrativă a Angliei este regiunea ce conține unul sau mai multe comitate. Nouă regiuni au fost create în 1994 iar din 1996 acestea au rolul de circumscripții ale Parlamentului European pentru Anglia. Toate au același statut, dar doar regiunea Londra Mare are un nivel substanțial de autonomie administrativă locală. De asemenea, regiunile variază foarte mult atât în ceea ce privește populația cât și suprafața ocupată.